เกณฑ์ประกันรถยนต์น้ำมัน ต่างจากประกันรถยนต์ไฟฟ้าอย่างไร?

นับตั้งแต่ปีพ.ศ. 2567 เป็นต้นมา สำนักงานคณะกรรมการกำกับและส่งเสริมการประกอบธุรกิจประกันภัย หรือสำนักงานคปภ. ได้มีการประกาศใช้เกณฑ์ใหม่ของประกันรถยนต์ โดยเริ่มต้นจากประกันรถยนต์ไฟฟ้า และในปีพ.ศ. 2568 นี้ยังมีการประกาศใช้กฎใหม่ของประกันรถยนต์น้ำมันด้วยเช่นกัน

สำหรับเจ้าของรถยนต์ รวมถึงผู้ที่กำลังวางแผนซื้อรถยนต์คันใหม่อยู่ แต่ยังไม่มั่นใจถึงกฎหมายใหม่ของประกันรถยนต์ไฟฟ้าและรถยนต์น้ำมัน ลองมาเปรียบเทียบความแตกต่างของเงื่อนไขการรับประกันภัยก่อนตัดสินใจซื้อรถยนต์กัน

เกณฑ์ใหม่ของประกันรถยนต์คืออะไร?

เกณฑ์ใหม่ของประกันรถยนต์ คือ กฎใหม่ของประกันรถยนต์ตามคำสั่งนายทะเบียนที่ 46/2567 ซึ่งนอกจากจะมีการกำหนดเงื่อนไขของประกันรถยนต์ไฟฟ้าแล้ว คำสั่งดังกล่าวยังมาพร้อมกับกฎใหม่ของประกันรถยนต์สันดาป หรือ รถยนต์น้ำมันด้วยเช่นกัน

โดยหลักสำคัญของเกณฑ์ใหม่ในครั้งนี้ ไม่เพียงแต่จะช่วยให้บริษัทประกันภัยสามารถพิจารณาและคำนวณเบี้ยประกันที่เหมาะสมกับพฤติกรรมการขับขี่รายบุคคลเท่านั้น แต่ผู้เอาประกันยังได้รับโอกาสรับส่วนลด รวมถึงเบี้ยประกันรถยนต์ที่ดีขึ้นในอนาคต หากขับขี่ปลอดภัย ปราศจากอุบัติเหตุที่เป็นฝ่ายผิด

เกณฑ์ใหม่ดังกล่าวนี้ สำนักงานคปภ. กำหนดให้มีเงื่อนไขระบุผู้ขับขี่ และจะนำระบบเก็บข้อมูลพฤติกรรมการขับขี่มาใช้เพื่อช่วยบริษัทประกันภัยสามารถประเมินความเสี่ยงและกำหนดเบี้ยประกันให้เหมาะสมตามพฤติกรรมจริงของผู้ขับขี่ได้

โดยสำนักงานคปภ. จะเป็นผู้บันทึกประวัติการขับขี่ที่เกี่ยวข้องกับอุบัติเหตุและความเสียหายของทั้งรถยนต์ไฟฟ้าและรถยนต์น้ำมันในระบบฐานข้อมูลกลาง

หากผู้เอาประกันไม่มีอุบัติเหตุที่เป็นฝ่ายผิด ระดับพฤติกรรมการขับขี่ก็จะสูงขึ้น แต่ถ้ามีอุบัติเหตุที่เป็นฝ่ายผิดแม้เพียง 1 ครั้ง ระบบจะรีเซ็ตระดับพฤติกรรมกลับสู่จุดเริ่มต้น ส่งผลให้ไม่ได้รับส่วนลดเบี้ยประกันรถยนต์นั่นเอง

Sunday Tips!
เมื่อมีการกำหนดให้ระบุชื่อผู้ขับขี่ในกรมธรรม์แล้ว หากมีผู้นำรถยนต์ไปใช้ แต่ไม่ได้มีชื่ออยู่ในกรมธรรม์ และเกิดอุบัติเหตุที่เป็นฝ่ายผิด ผู้เอาประกันจะต้องเสียค่าเสียหายส่วนแรก หรือ Excess Fee ตั้งแต่ 1,000 – 8,000 บาท

เกณฑ์ใหม่ประกันรถยนต์ไฟฟ้า มีอะไรบ้าง?

สำนักงานคปภ. บังคับใช้กฎใหม่ของประกันรถยนต์ไฟฟ้าตั้งแต่ 1 มิถุนายน พ.ศ. 2567 เป็นต้นมา โดยได้กำหนดรายละเอียดเฉพาะเพื่อรองรับความเสี่ยงที่แตกต่างจากรถยนต์น้ำมันอย่างชัดเจน โดยมีประเด็นสำคัญดังนี้

ความคุ้มครองประกันรถยนต์ไฟฟ้า | คำอธิบาย
เงื่อนไขระบุชื่อผู้ขับขี่ | ระบุชื่อผู้ขับขี่ 1 ชื่อ สูงสุดไม่เกิน 5 ชื่อ

ระดับพฤติกรรมขับขี่ และโอกาสรับส่วนลดเบี้ยประกัน

หากขับขี่ปลอดภัย ปราศจากอุบัติเหตุ ผู้เอาประกันอาจได้รับส่วนลดปีละ 10% ในปีต่ออายุ สูงสุดไม่เกิน 40%
หากเกิดอุบัติเหตุที่เป็นฝ่ายผิดแม้แต่เพียง 1 ครั้ง ระดับพฤติกรรมการขับขี่ก็จะรีเซตไปที่จุดเริ่มต้นใหม่ และการต่ออายุปีหน้าก็จะไม่ได้ส่วนลด

มีความคุ้มครองแบตเตอรี่

กำหนดให้มีความคุ้มครองแบตเตอรี่รถยนต์ไฟฟ้าตามอายุการใช้งาน แต่ผู้เอาประกันสามารถซื้อความคุ้มครองแบตเตอรี่รถยนต์ไฟฟ้าเพิ่มได้
โดยในปีแรกคุ้มครองแบตเตอรี่ 100% และลดลงปีละ 10% เช่น ในปีที่ 2 จะคุ้มครองแบตเตอรี่เพียง 90% และในปีที่ 3 คุ้มครองแบตเตอรี่ 80%

ความคุ้มครองเครื่องชาร์จรถยนต์ไฟฟ้าส่วนบุคคล | กำหนดให้มีความคุ้มครองเครื่องชาร์จรถยนต์ไฟฟ้าส่วนบุคคล ที่ผู้เอาประกันสามารถซื้อเพิ่มได้ โดยเบี้ยประกันจะแตกต่างกันไปตามเงื่อนไขที่บริษัทประกันกำหนด

เกณฑ์ใหม่ประกันรถยนต์น้ำมัน มีอะไรบ้าง?

เกณฑ์ใหม่ของประกันรถยนต์น้ำมันจะมีความแตกต่างจากกฎใหม่ของประกันรถยนต์ไฟฟ้าอย่างชัดเจน โดยหลักๆ แล้ว ประกันรถยนต์น้ำมันจะมีการเปลี่ยนแปลงเงื่อนไขความคุ้มครอง ดังนี้

ความคุ้มครองประกันรถยนต์น้ำมัน | คำอธิบาย
เงื่อนไขระบุชื่อผู้ขับขี่ | ระบุชื่อผู้ขับขี่ 1 ชื่อ สูงสุดไม่เกิน 5 ชื่อ

ระดับพฤติกรรมขับขี่ และโอกาสรับส่วนลดเบี้ยประกัน

เช่นเดียวกับรถยนต์ไฟฟ้า ทุกคนที่มีชื่อในกรมธรรม์จะต้องมีการติดตามระดับพฤติกรรมการขับขี่
หากมีใครที่มีชื่อในกรมธรรม์ นำรถยนต์ไปขับขี่จนเกิดอุบัติเหตุที่เป็นฝ่ายผิด แม้เพียง 1 ครั้ง ส่วนลดก็จะรีเซตไปที่จุดเริ่มต้นใหม่
แต่ประกันรถยนต์น้ำมันจะแบ่งเป็น 2 ส่วน สูงสุด 80%
ส่วนลดพฤติกรรมการขับขี่ดี 40%ส่วนลดประวัติรถยนต์ที่ดี 40%

กฎใหม่ของประกันรถยนต์น้ำมัน จะเริ่มบังคับใช้ 2 ช่วงแตกต่างกัน ดังนี้

การบังคับใช้วันที่ 1 มิถุนายน พ.ศ. 2568 จะเป็นการบังคับใช้สำหรับรถยนต์ป้ายแดง หรือ รถยนต์ที่มีอายุไม่เกิน 1 ปี

การบังคับใช้วันที่ 1 มกราคม พ.ศ. 2569 จะเป็นการบังคับใช้สำหรับรถยนต์ทุกคัน

สรุป! เกณฑ์ใหม่ของประกันรถยนต์ไฟฟ้า กับ ประกันรถยนต์น้ำมัน แตกต่างกันอย่างไร?

เงื่อนไข | เกณฑ์ใหม่ประกันรถยนต์ไฟฟ้า | เกณฑ์ใหม่ประกันรถยนต์น้ำมัน
เงื่อนไขระบุชื่อผู้ขับขี่ | ต้องระบุชื่อผู้ขับขี่อย่างน้อย 1 ชื่อ สูงสุดไม่เกิน 5 ชื่อ

ระบบพฤติกรรมขับขี่ และส่วนลดเบี้ยประกัน

หากขับขี่ดี ไม่มีอุบัติเหตุที่เป็นฝ่ายผิด มีโอกาสรับส่วนลด 10% ในปีต่ออายุ สะสมไปเรื่อยๆ สูงสุด 40%
แต่หากเกิดอุบัติเหตุ 1 ครั้งที่เป็นฝ่ายผิด ระดับพฤติกรรมการขับขี่จะรีเซตใหม่ และจะไม่ได้รับส่วนลดในปีต่ออายุ

ส่วนลดแบ่งเป็น 2 ส่วน สูงสุด 80%
ส่วนลดพฤติกรรมการขับขี่ดี สูงสุด 40%ส่วนลดประวัติรถยนต์ดี สูงสุด 40%
แต่หากเกิดอุบัติเหตุ 1 ครั้งที่เป็นฝ่ายผิด ระดับพฤติกรรมการขับขี่จะรีเซตใหม่ และจะไม่ได้รับส่วนลดในปีต่ออายุ

ความคุ้มครองแบตเตอรี่ | คุ้มครองแบตเตอรี่ตามอายุการใช้งาน แต่ผู้เอาประกันซื้อความคุ้มครองเพิ่มได้ | –
ความคุ้มครองอุปกรณ์ชาร์จไฟ | เลือกซื้อความคุ้มครองสำหรับอุปกรณ์ชาร์จไฟบ้าน | –

ประกาศบังคับใช้

1 มิถุนายน 2567

รถยนต์ป้ายแดง1 มิถุนายน 2568
รถยนต์ทุกคัน1 มกราคม 2569

เพียงเท่านี้ก็เห็นความแตกต่างระหว่างเกณฑ์ใหม่ของประกันรถยนต์ ทั้งของประกันรถยนต์ไฟฟ้าและรถยนต์น้ำมันเป็นที่เรียบร้อยแล้ว หากใครกำลังสนใจซื้อรถยนต์คันใหม่ หรือ เป็นเจ้าของรถยนต์ไฟฟ้า หรือ รถยนต์น้ำมัน ก็สามารถเปรียบเทียบความแตกต่างของความคุ้มครองและเงื่อนไข เพื่อวางแผนทำประกันรถยนต์ที่เหมาะสมได้แล้ว

ไม่ว่าจะเป็นประกันรถยนต์น้ำมัน หรือ ประกันรถยนต์ไฟฟ้า หากคุณกำลังมองหาประกันรถยนต์ที่ “คุณ” ปรับแต่งความคุ้มครองที่เหมาะกับไลฟ์สไตล์ตัวเองได้ สามารถเข้ามาเช็กเบี้ยประกันรถยนต์ที่เว็บไซต์ของซันเดย์ได้ง่ายๆ แค่เลือกรุ่นรถยนต์ กรอกวันเดือนปีเกิดและรหัสไปรษณีย์ที่อยู่ปัจจุบันเท่านั้น